આપણે ત્યાં કહેવાયું છેકે.. કદમ અસ્થિર હોય તો તેને રસ્તો નથી જડતો, અડગ મનના મુસાફરને હિમાલય પણ નથી નડતો. આ કહેવતને જાણે સાહસીવીરો અને શરીર સૌષ્ઠવનું મહત્વ સમજતા યુવાનો સાચી ઠેરવતા હોય છે. કોઇએ માઉન્ટ એવરેસ્ટ સર કરવાના સપના સેવ્યા છે. તો કોઇએ કાંચનજના સુધી જઇ આવવાનું નક્કી કર્યુ છે. આપણામાંના જ એક, પણ આપણાથી અલગ એવી રીતે કે તેઓ સાહસ અને સિધ્ધીમાં માને છે. પોતાની આવી વિશિષ્ટ પ્રવૃતિથી તેમણે અનેક રેકોર્ડસ પણ પોતાના નામે કબ્જે કર્યા છે. જેમાં લીમ્કાબુક ઓફ નેશનલ રેકોર્ડસ, ઇન્ડીયા બુક ઓફ નેશનલ રેકોર્ડસ, એશીયા બુક ઓફ નેશનલ રેકોર્ડસ, વર્લ્ડ બુક ઓફ નેશનલ રેકોર્ડ ધરાવનાર વ્યકિત એટલે ગુજરાતના પર્વતારોહક અને આ લેખના લેખક.